XO ฟันกำไรจากอัตราแลกเปลี่ยน Q1 โตเกือบ 60%
XO เผยกำไรไตรมาส 1/58 เพิ่มขึ้นเกือบ 60% สาเหตุหลักเนื่องจากบริษัทมีกำไรจากอัตราแลกเปลี่ยนเทียบกับช่วงเดียวกันในปีก่อนที่มีผลขาดทุน
13 พ.ค. 2558

บริษัท เอ็กโซติค ฟู้ดจำกัด (มหาชน) หรือ XO รายงานผลการดำเนินงานไตรมาส 1/58 สิ้นสุดวันที่ 31 มี.ค.58 มีกำไรสุทธิ 22.23 ล้านบาท หรือมีกำไรสุทธิ 0.06 บาทต่อหุ้น เพิ่มขึ้น 58.54% จากช่วงเดียวกันของปีก่อนที่มีกำไรสุทธิ 14.02 ล้านบาท หรือมีกำไรสุทธิ 0.05 บาทต่อหุ้น
โดยกำไรที่เพิ่มขึ้นในไตรมาสดังกล่าว สาเหตุหลักเนื่องจากบริษัทมีกำไรจากอัตราแลกเปลี่ยนจำนวน 6.32 ล้านบาท ขณะที่ในไตรมาสเดียวกันในปีก่อนมีผลขาดทุนจากอัตราแลกเปลี่ยนจำนวน 8.54 ล้านบาท